ᱢᱤᱨᱟᱴ

ᱢᱤᱨᱟᱴ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱯᱟᱪᱮ ᱱᱟᱠᱷᱟ ᱨᱮᱱᱟᱜ ᱢᱤᱨᱟᱴ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱢᱟᱨᱮ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱱᱫᱷᱩ ᱜᱷᱟᱹᱴᱤ ᱥᱚᱥᱱᱚᱜ ᱨᱤᱱ ᱛᱟᱦᱮᱸᱱ ᱦᱚᱲᱟᱜ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱟᱨ ᱚᱱᱟ ᱥᱩᱨᱥᱩᱯᱩᱨ ᱨᱮ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱥᱚᱦᱚᱨ ᱝᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱗᱐ ᱠᱤᱞᱚᱢᱤᱴᱚᱨ (᱔᱓ ᱢᱤᱞ) ᱠᱚᱧᱮ ᱥᱟᱢᱟᱝ ᱨᱮ, ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱵᱷᱤᱛᱤᱨ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱔᱓᱐ ᱠᱤᱞᱚᱢᱤᱴᱚᱨ (᱒᱗᱐ ᱢᱤᱞ) ᱯᱟᱪᱮ ᱨᱮ ᱢᱮᱱᱟᱜᱼᱟ ᱾
᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱢᱤᱨᱟᱴ ᱫᱚ ᱓᱓ ᱟᱱᱟᱜ ᱟᱹᱰᱤ ᱰᱷᱮᱨ ᱦᱚᱲ ᱮᱞ ᱟᱱ ᱥᱚᱦᱨᱤ ᱜᱩᱴ ᱟᱨ ᱥᱤᱧᱚᱛ ᱨᱮ ᱒᱖ ᱟᱱᱟᱜ ᱟᱹᱰᱤ ᱰᱷᱮᱨ ᱦᱚᱲ ᱮᱞ ᱟᱱ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱒᱐᱐᱖ ᱥᱟᱞ ᱨᱮ ᱒᱙᱒ ᱟᱱᱟᱜ ᱛᱷᱟᱱ ᱨᱮ ᱛᱟᱦᱮᱸ ᱠᱟᱱᱟ ᱟᱨ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱥᱚᱦᱨᱤ ᱴᱚᱴᱷᱟ ᱨᱮᱱᱟᱜ ᱛᱟᱹᱞᱠᱟᱹ ᱨᱮ ᱒᱐᱒᱐ ᱥᱟᱞ ᱨᱮ ᱒᱔᱒ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜ ᱞᱮᱠᱟ ᱟᱢᱫᱟᱡᱚᱜ ᱠᱟᱱᱟ ᱾ ᱱᱚᱜᱚᱨᱯᱟᱞᱤᱠᱟ ᱴᱚᱴᱷᱟ (᱒᱐᱑᱖ ᱥᱟᱞ ᱫᱷᱟᱹᱵᱤᱡ) ᱔᱕᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱗᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱯᱟᱪᱮ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱥᱮᱪᱮᱫ ᱛᱟᱞᱢᱟ ᱦᱚᱸ ᱢᱮᱱᱟᱜᱼᱟ, ᱱᱚᱣᱟ ᱫᱚ "ᱥᱤᱧᱚᱛ ᱨᱮᱱᱟᱜ ᱠᱷᱮᱞᱚᱸᱰ ᱥᱚᱦᱚᱨ" ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾

ᱢᱩᱬ ᱧᱩᱛᱩᱢ
ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ 'ᱢᱚᱭᱟᱨᱟᱥᱴᱨᱚ' (ᱥᱚᱸᱥᱠᱨᱤᱛ: मयराष्ट्र) ᱠᱷᱚᱱ ᱤᱫᱤ ᱟᱠᱟᱱᱟ ᱦᱩᱭ ᱫᱟᱲᱮᱭᱟᱜᱼᱟ, ᱱᱚᱣᱟ ᱫᱚ ᱢᱚᱭᱟᱥᱩᱨ ᱟᱜ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ, ᱢᱚᱱᱫᱚᱫᱚᱨᱤ ᱟᱡ ᱵᱟᱵᱟ ᱟᱨ ᱨᱟᱵᱚᱱᱤᱡ ᱥᱚᱥᱩᱨ ᱠᱟᱱᱟ ᱾ ᱦᱩᱭ ᱫᱟᱲᱮᱭᱟᱜᱼᱟ ᱱᱚᱣᱟ ᱧᱩᱛᱩᱢ ᱫᱚ ᱢᱟᱭᱨᱟᱥᱴᱨᱚ, ᱢᱟᱭ-ᱫᱟᱱᱛ-ᱠᱟ-ᱠᱷᱮᱲᱟ, ᱢᱟᱭᱨᱟᱛᱷ ᱟᱨ ᱢᱤᱨᱟᱴ ᱨᱮ ᱵᱚᱫᱚᱞ ᱮᱱᱟ ᱾Homepage  Meerut Official website.

ᱱᱟᱜᱟᱢ
ᱢᱟᱨᱮ ᱡᱩᱜᱽ
ᱨᱟᱢᱟᱭᱚᱬ ᱨᱮ ᱱᱚᱣᱟ ᱫᱚ ᱢᱟᱭ ᱫᱟᱱᱚᱵᱽ ᱟᱜ ᱨᱟᱡᱽᱜᱟᱲ 'ᱢᱟᱭᱫᱟᱱᱛ ᱠᱟ ᱠᱷᱮᱲᱟ' ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱱᱩᱭ ᱨᱟᱵᱚᱱᱤᱡ ᱵᱟᱹᱦᱩ ᱢᱚᱱᱫᱚᱫᱚᱨᱤ ᱭᱟᱜ ᱚᱲᱟᱜᱱᱚᱜᱚᱨ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱜ
ᱫᱤᱞᱞᱤ ᱛᱟᱭᱚᱢ ᱢᱤᱨᱟᱴ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱠᱷᱮᱞᱚᱸᱰ ᱥᱚᱦᱚᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱢᱤᱨᱟᱴ ᱫᱚ ᱜᱟᱝᱱᱟᱹᱭ ᱟᱨ ᱡᱚᱢᱩᱱᱟ ᱴᱟᱺᱰᱤ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱚᱥᱟᱨ ᱵᱤᱥᱟᱹᱨ ᱨᱮ ᱢᱤᱨᱟᱴ ᱦᱚᱱᱚᱛ ᱨᱮ ᱒,᱕᱒᱒ ᱠᱤᱞᱚᱢᱤᱴᱚᱨ᱒ (᱙᱗᱔ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ, ᱱᱚᱣᱟ ᱫᱚ ᱫᱤᱞᱞᱤ ᱠᱷᱚᱱ ᱢᱟᱨᱟᱝ ᱜᱮᱭᱟ (ᱫᱤᱞᱞᱤ ᱨᱮ ᱑,᱔᱘᱔ ᱠᱤᱞᱚᱢᱤᱴᱚᱨ᱒ [᱕᱗᱓ ᱜᱟᱺᱴ ᱢᱤᱞ] ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ) ᱾

ᱠᱟᱹᱣᱰᱤ ᱟᱹᱨᱤ

ᱥᱟᱜᱟᱲᱚᱢ

ᱦᱚᱭ
ᱥᱩᱴ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱫᱚ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾

ᱰᱨᱹ ᱵᱷᱤᱢ ᱨᱟᱣ ᱟᱢᱵᱮᱰᱠᱚᱨ ᱩᱰᱟᱹᱱ ᱰᱟᱹᱦᱤ ᱫᱚ ᱯᱚᱨᱛᱟᱯᱩᱨ ᱨᱮ ᱢᱮᱱᱟᱜᱼᱟ ᱾

ᱥᱚᱲᱚᱠ

ᱢᱤᱨᱟᱴ ᱫᱚ ᱫᱤᱞᱞᱤ, ᱱᱚᱭᱮᱰᱟ, ᱯᱷᱚᱨᱤᱫᱟᱵᱟᱫᱽ, ᱜᱟᱡᱤᱭᱟᱵᱟᱫᱽ, ᱦᱚᱨᱤᱫᱣᱟᱨ, ᱵᱩᱞᱚᱸᱫᱽᱥᱚᱦᱚᱨ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱢᱟᱨᱟᱝ ᱮᱞᱮᱞ ᱨᱮ ᱦᱚᱲ ᱠᱟᱹᱢᱤ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱫᱤᱞᱞᱤ, ᱱᱚᱭᱮᱰᱟ, ᱜᱨᱮᱴᱟᱨ ᱱᱚᱭᱮᱰᱟ, ᱜᱟᱡᱤᱭᱟᱵᱟᱫᱽ ᱟᱨ ᱜᱩᱲᱜᱟᱶ ᱠᱚ ᱥᱮᱱᱚᱜᱼᱟ ᱾ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (NH-58, NH-119 ᱟᱨ NH-235) ᱫᱚ ᱢᱤᱨᱟᱴ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱫᱤᱞᱞᱤ-ᱢᱤᱨᱟᱴ ᱮᱠᱥᱯᱨᱮᱥᱵᱮ - ᱢᱤᱫᱴᱟᱹᱝ ᱫᱚ ᱙᱐ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱠᱚᱱᱴᱨᱚᱞᱮᱰ-ᱥᱮᱴᱮᱨ ᱮᱠᱥᱯᱨᱮᱥᱵᱮ ᱢᱤᱨᱟᱴ ᱫᱚ ᱜᱟᱡᱤᱭᱟᱵᱟᱫᱽ ᱦᱚᱱᱚᱛ ᱨᱮ ᱰᱟᱥᱱᱟ ᱞᱮᱠᱟᱛᱮ ᱫᱤᱞᱞᱤ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾

ᱨᱮᱞᱣᱮ
ᱢᱤᱨᱟᱴ ᱫᱚ ᱫᱤᱞᱞᱤ-ᱥᱚᱦᱟᱨᱚᱱᱯᱩᱨ ᱵᱤᱡᱽᱞᱤ ᱨᱮᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱫᱚ ᱢᱚᱬᱮ ᱜᱚᱴᱟᱝ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ : ᱢᱤᱨᱟᱴ ᱥᱚᱦᱚᱨ, ᱢᱤᱨᱟᱴ ᱠᱮᱸᱴ, ᱯᱚᱨᱛᱟᱯᱩᱨ, ᱢᱚᱦᱤᱩᱫᱽᱫᱤᱱᱯᱩᱨ ᱟᱨ ᱯᱚᱵᱽᱞᱤ ᱠᱷᱟᱥ ᱾ ᱢᱤᱨᱟᱴ ᱥᱤᱴᱤ ᱥᱴᱮᱥᱚᱱ ᱫᱚ ᱟᱹᱰᱤ ᱵᱤᱡᱤ ᱜᱮᱭᱟ ᱾ ᱫᱤᱞᱞᱤ ᱟᱨ ᱢᱤᱨᱟᱴ ᱛᱟᱞᱟ ᱛᱮ ᱨᱮᱞ ᱞᱟᱭᱤᱱ ᱫᱚ ᱑᱘᱖᱔ ᱥᱟᱞ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱟᱨ ᱢᱤᱨᱟᱴ ᱠᱮᱸᱴ ᱥᱴᱮᱥᱚᱱ, ᱱᱚᱣᱟ ᱫᱚ ᱢᱤᱫ ᱛᱟᱱᱟᱞᱟ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱠᱟᱹᱢᱤᱭᱟ, ᱑᱘᱖᱕ ᱥᱟᱞᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱤᱨᱟᱴ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱑.᱔᱒ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱨᱮ ᱱᱚᱜᱚᱨᱯᱟᱞᱤᱠᱟ ᱨᱮᱱᱟᱜ ᱮᱱᱮᱢ ᱑.᱓᱑ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱢᱤᱨᱟᱴ ᱥᱚᱦᱨᱤ ᱜᱩᱴ ᱨᱮ ᱢᱤᱨᱟᱴ ᱱᱚᱜᱚᱨ ᱱᱤᱜᱟᱢ, ᱢᱤᱨᱟᱴ ᱠᱮᱸᱴ ᱵᱚᱨᱰ ᱵᱷᱤᱛᱤᱨ ᱨᱮ ᱦᱤᱡᱩᱜᱟᱜ ᱴᱚᱴᱷᱟ ᱟᱨ ᱥᱤᱸᱫᱷᱣᱟᱞᱤ, ᱚᱢᱮᱦᱨᱟ ᱟᱫᱤᱯᱩᱨ, ᱚᱢᱤᱱᱚᱜᱚᱨ ᱩᱨᱯᱷ ᱵᱷᱩᱨᱵᱚᱨᱚᱞ ᱟᱨ ᱢᱚᱦᱤᱩᱫᱽᱫᱤᱱᱯᱩᱨ ᱨᱮᱱᱟᱜ ᱯᱩᱱᱭᱟᱹ ᱦᱚᱲ ᱞᱮᱠᱷᱟ ᱥᱚᱦᱚᱨ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱢᱤᱨᱟᱴ ᱫᱚ ᱓᱓ ᱟᱱᱟᱜ ᱟᱹᱰᱤ ᱡᱟᱹᱥᱛᱤ ᱦᱚᱲ ᱮᱞ ᱟᱱᱟᱜ ᱥᱚᱦᱨᱤ ᱜᱩᱴ ᱟᱨ ᱥᱤᱧᱚᱛ ᱨᱮᱱᱟᱜ ᱒᱘ ᱟᱱᱟᱜ ᱟᱹᱰᱤ ᱡᱟᱹᱥᱛᱤ ᱦᱚᱲ ᱮᱞ ᱟᱱᱟᱜ ᱥᱚᱦᱚᱨ ᱮ ᱵᱮᱱᱟᱣᱜᱼᱟ ᱾ ᱢᱤᱨᱟᱴ ᱥᱚᱦᱨᱤ ᱜᱩᱴ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱘᱘᱗ ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱐᱘ ᱠᱷᱚᱱ ᱠᱚᱢ ᱜᱮᱭᱟ; ᱡᱚᱛᱚ ᱢᱮᱥᱟ ᱠᱟᱛᱮ ᱥᱮᱪᱮᱫ ᱫᱚᱨ ᱫᱚ ᱗᱖.᱒᱘% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱖᱙.᱗᱒% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾

᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱫᱚ ᱮᱱ.ᱥᱤ.ᱟᱨ ᱨᱮ ᱦᱚᱲ ᱮᱞ ᱨᱮᱫᱚ ᱫᱚᱥᱟᱨ ᱟᱨ ᱥᱤᱧᱚᱛ ᱨᱮ ᱒᱕ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾

+ᱢᱤᱨᱟᱴ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱤᱱ ᱦᱚᱲ ᱮᱞ ᱠᱚ (ᱢᱤᱨᱟᱴ ᱥᱚᱦᱨᱤ ᱜᱩᱴ) (ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑)ᱢᱩᱬ ᱱᱚᱜᱚᱨᱥᱚᱦᱚᱨ/ᱱᱚᱜᱚᱨ/ᱟᱹᱛᱩ ᱦᱚᱲ ᱮᱞᱡᱟᱱᱟᱝ ᱡᱟᱹᱱᱤᱥᱮᱪᱮᱫ ᱫᱚᱨᱠᱚᱲᱟᱛᱤᱨᱞᱟᱹᱜᱩᱴᱠᱚᱲᱟᱛᱤᱨᱞᱟᱹᱜᱩᱴᱢᱤᱨᱟᱴ ᱥᱚᱦᱨᱤ ᱜᱩᱴᱢᱤᱨᱟᱴ (ᱠᱮᱸᱴ ᱵᱚᱨᱰ)᱕᱓᱐᱒᱔᱔᱐᱒᱘᱘᱙᱓,᱓᱑᱒᱗᱖᱐᱘᱗.᱙᱙%᱗᱙.᱔᱘%᱘᱔.᱓᱓%ᱢᱤᱨᱟᱴ (ᱱᱚᱜᱚᱨ ᱱᱤᱜᱟᱢ)᱖᱘᱘᱑᱑᱘᱖᱑᱗᱓᱑᱑᱑,᱓᱐᱕,᱔᱒᱙᱘᱙᱗᱘᱐.᱙᱗%᱖᱙.᱗᱙%᱗᱕.᱖᱖%ᱢᱚᱦᱤᱩᱫᱽᱫᱤᱱᱯᱩᱨ (ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ)᱒᱘᱑᱑᱒᱓᱘᱙᱕,᱒᱐᱐᱘᱕᱐᱘᱙.᱑᱗%᱖᱙.᱖᱓%᱘᱐.᱑᱓%ᱚᱢᱚᱱᱚᱜᱚᱨ ᱩᱨᱯᱷ ᱵᱷᱩᱨᱵᱚᱨᱚᱞ (ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ)᱓᱓᱑᱔᱒᱘᱒᱗᱖,᱑᱔᱑᱘᱕᱓᱙᱑.᱐᱑%᱖᱙.᱖᱘%᱘᱑.᱐᱒%ᱚᱢᱮᱦᱨᱟ ᱟᱫᱤᱯᱤᱨ (ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ)᱒᱘᱔᱔᱒᱖᱔᱑᱕,᱔᱘᱕᱙᱒᱙᱘᱕.᱖᱘%᱖᱘.᱐᱕%᱗᱗.᱑᱔%ᱥᱤᱸᱫᱷᱟᱣᱟᱞᱤ (ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ)᱒᱗᱘᱒᱒᱕᱕᱓᱕,᱓᱓᱕᱙᱑᱘᱗᱙.᱙᱒%᱖᱔.᱔᱔%᱗᱒.᱕᱓%ᱢᱤᱨᱟᱴ ᱥᱚᱦᱨᱤ ᱜᱩᱴ - ᱜᱩᱴ᱗᱕᱒,᱘᱙᱓᱖᱖᱘,᱐᱐᱙᱑,᱔᱒᱐,᱙᱐᱒᱘᱘᱗᱘᱑.᱕᱗ %᱗᱐.᱓᱖ %᱗᱖.᱒᱘ %

+ ᱢᱤᱨᱟᱴ ᱥᱚᱦᱨᱤ ᱜᱩᱴ ᱦᱚᱲ ᱮᱞ ᱥᱮᱨᱢᱟ  ᱠᱚᱲᱟ  ᱛᱤᱨᱞᱟᱹ  ᱜᱩᱴ  ᱜᱨᱚᱛᱷ ᱫᱚᱨ  ᱡᱟᱱᱟᱝ ᱡᱟᱹᱱᱤ ᱒᱐᱐᱑  ᱖᱒᱑,᱔᱘᱑ (᱕᱓.᱕᱐%)  ᱕᱔᱐,᱒᱓᱕ (᱔᱖.᱕᱐%)  ᱑,᱑᱖᱑,᱗᱑᱖  NA  NA ᱒᱐᱑᱑ ᱗᱕᱒,᱘᱙᱓ (᱕᱒.᱙᱙%)  ᱖᱖᱘,᱐᱐᱙ (᱔᱗.᱐᱑%)  ᱑,᱔᱒᱐,᱙᱙᱒  ᱒᱒.᱓᱑%  ᱘᱘᱗

ᱥᱮᱪᱮᱫ

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ

 Old Village Mahadeo

 Government Freedom Struggle Museum, Meerut 
 Meerut City Portal


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱢᱤᱨᱟᱴ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ